**Ξεκίνημα – για το τραγικό νομοθέτημα - από τους ανθρώπους του πολιτισμού…**

Η Κυβέρνηση ξεκινάει την εφαρμογή του νόμου για τις συναθροίσεις με την σημερινή πορεία των ανθρώπων του πολιτισμού. Δεν είναι καθόλου τυχαίο που εκκινεί η εφαρμογή αυτού του τραγικού νομοθετήματος το οποίο προσφάτως μάλιστα κρίθηκε αντισυνταγματικό σε μεγάλο μέρος του, από την συγκεκριμένη κινητοποίηση. Παράλληλα από το πρωί υπάρχει απαγόρευση κυκλοφορίας στην Τήνο ώστε οι "επενδυτές" ανενόχλητοι να τοποθετήσουν ανεμογεννήτριες στο νησί παρά τις σφοδρές αντιδράσεις της τοπικής κοινωνίας.

Ο αυταρχισμός και η καταστολή καλά κρατεί από την Κυβέρνηση του κ. Μητσοτάκη, αν μάλιστα λάβουμε υπόψη και τα ΜΑΤ του κ. Χρυσοχοΐδη που από χθες ξυλοφορτώνουν και πνίγουν με χημικά ανυπεράσπιστους πρόσφυγες και μετανάστες που προσπαθούν να διαφύγουν από την πύρινη κόλαση της Μόριας. Είναι σαφές λοιπόν, πως το δόγμα «νόμος και τάξη» σφιχταγγαλιάζει την ακροδέξια ξενοφοβία, ενώ παράλληλα συνεχίζονται σταθερά και οι εξυπηρετήσεις στην ολιγαρχία.

**Δήλωση Εκπροσώπου Τύπου ΜέΡΑ25 Μιχάλη Κριθαρίδη**